section_heading: Povijest Sastava
paragraph_text: Velvet Revolver su osnovali bivši članovi skupine Guns N' Roses, Slash (gitara), Duff McKagan (bas) i Matt Sorum (bubnjevi). Odlučili su stvoriti sastav koji bi vratio rock trend. Nakon dogovora s Izzyjem Stradlinom da on ipak ne bude ritam gitarist sastava jer nije volio turneje, sastav je za ritam gitarista uzeo Davea Kushnera. Četvorka si je dala privremeno ime "The Project". U obimnoj potrazi za pjevačem, poslušali su demosnimke mnogih potencijalnih pjevača, ali niti jedan nije zadovoljavao njihove uvjete. Scott Weiland se u međuvremenu sprijateljio s McKaganom. Na njegovu preporuku stupili su s njim u kontakt, ali Weiland se nije odmah mogao pridružiti skupini jer je bio na turneji sa svojim tadašnjim sastavom. Nakon raspada Weilandovog sastava, Slash i društvo nisu oklijevali u njegovu zapošljavanju.